|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 6170 Αθήνα, 15/12/2021

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας στηρίζει την πρωτοβουλία γυναικείων οργανώσεων ενάντια στο φαινόμενο της γυναικοκτονίας, αυτής της ακραίας μορφής έμφυλης βίας, που μαστίζει την κοινωνία μας.

Θρηνούμε τις 16 + 1 αδικοχαμένες ψυχές, που έφυγαν από το χέρι του συντρόφου τους, από τον άνθρωπο που εμπιστεύονταν.

Θρηνούμε 16 + 1 γυναίκες, μάνες, συζύγους, συντρόφους, αδελφές, φίλες.

Στεκόμαστε δίπλα σε κάθε γυναίκα ξεχωριστά και σε όλες μαζί, απαιτώντας δικαιοσύνη, ενημέρωση, πρόληψη, αγωγή ισότητας των φύλων.

Διεκδικούμε τα απλά αλλά θεμελιώδη ανθρώπινα δικαιώματα, για μια ζωή χωρίς κακοποίηση, σεξουαλική παρενόχληση, σεξισμό, φόβο, απειλές, βιασμούς, γυναικοκτονίες.

**Την Παρασκευή 17 Δεκέμβρη, στις 18:00, στο Σύνταγμα, μπροστά στο μνημείο του Άγνωστου Στρατιώτη ενώνουμε τη φωνή μας με τις γυναικείες οργανώσεις και συλλογικότητες, για να μη θρηνήσουμε κι άλλες αδικοχαμένες ψυχές.**

**Το Δ.Σ.**